CELEX: C2008/079/75
Language: hu
Date: 2008-03-29 00:00:00
Title: A Hivatalos Lapban az F-103/07. sz. ügyről megjelent közleményre vonatkozó helyesbítés ( HL C 315., 2007.12.22., 45. o. )

29.3.2008   
            
            
               HU
            
            
               Az Európai Unió Hivatalos Lapja
            
            
               C 79/39
            
         A Hivatalos Lapban az F-103/07. sz. ügyről megjelent közleményre vonatkozó helyesbítés
   
      (
            Az Európai Unió Hivatalos Lapja C 315., 2007.12.22., 45. o.
         )
   
   (2008/C 79/75)
   Az F-103/07. sz., Radu Duta kontra Bíróság ügyről a Hivatalos Lapban megjelent közlemény szövege helyesen a következő:
   
      
         „2007. október 5-én benyújtott kereset – Duta kontra Bíróság
         (F-103/07. sz. ügy)
         (2006/C 000/01)
         Az eljárás nyelve: francia
         Felek
         
            Felperes: Radu Duta (Luxembourg, Luxemburg) (képviselő: F. Krieg ügyvéd)
         
            Alperes: az Európai Közösségek Bírósága
         Kereseti kérelmek
         
                     —
                  
                  
                     A Közszolgálati Törvényszék semmisítse meg a megtámadott határozatokat;
                  
               
                     —
                  
                  
                     a Közszolgálati Törvényszék utalja vissza az ügyet az illetékes hatóság elé;
                  
               
                     —
                  
                  
                     a Közszolgálati Törvényszék kötelezze az alperest kártérítés címén 1 euró megfizetésére;
                  
               
                     —
                  
                  
                     a Közszolgálati Törvényszék az alperest kötelezze a költségek viselésére.
                  
               Jogalapok és fontosabb érvek
         Keresetével a felperes az Európai Közösségek Elsőfokú Bírósága egyik bírája melletti jogi referensi állásra benyújtott pályázatának elutasítását támadja meg. Az elutasításra 2007. január 24-én, körlevélben került sor, miközben a szóban forgó bíró azt megelőzően élénk érdeklődést mutatott a felperes pályázata iránt.
         A felperes egyrészt a panaszát elutasító határozat semmisségére hivatkozik. A panasz ügyében az »Elsőfokú Bíróság panaszokért felelő bizottságának« kellett volna eljárnia, melynek összetétele nem felelt meg a tisztességes eljárás követelményeinek, melyeket az emberi jogok és az alapvető szabadságjogok védelméről szóló egyezmény 6. cikkének (1) bekezdése határoz meg. Az Elsőfokú Bíróság tagjai ugyanis e testületben ülésezve nem tudnak teljesen pártatlan döntést hozni az egyik munkatársukat érintő ügyben.
         Másrészt a felperes arra hivatkozik, hogy hátrányos megkülönböztetés érte. A szóban forgó bíró nem gyakorolta ésszerűen mérlegelési jogkörét.
         Végezetül a felperes úgy véli, hogy a megtámadott határozatok megsértik az átláthatóság, a jóhiszeműség és a bizalomvédelem általános elveit.”